Temeljem članka 35. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 30. Statuta Općine Vladislavci („Službeni glasnik“ Općine Vladislavci broj 03/13, 3/17, 2/18, 4/20, 5/20- pročišćeni tekst, 8/20, 2/21, 3/21 – pročišćeni tekst), Općinsko vijeće Općine Vladislavci, na svojoj 3. sjednici održanoj dana 5. srpnja 2021. godine, donosi

# O D L U K U

**o produljenju važenja Strateškog razvojnog programa Općine Vladislavci**

**Članak 1.**

Produljuje se važenje Strateškog razvojnog programa Općine Vladislavci za razdoblje od 2015. do 2020. godine ("Službeni glasnik“ Općine Vladislavci broj 4/16) na razdoblje od jedne godine, odnosno najdulje do 4. srpnja 2022. godine.

**Članak 2.**

Strateški razvojni program Općine Vladislavci za razdoblje od 2015. do 2020. godine, u poglavlju 6. prioriteti i mjere, točci 1. Očuvanje identiteta sela kroz izgradnju, adaptaciju, reorganizaciju javnih i komunalnih usluga, u mjeri 1.2. Mjere izgradnje i održavanja javnih površina i objekata te razvoj sporta, odgoja, kulture i zdravstva, u dijelu projekti dopunjuje se točkama e.1. – izgradnja i opremanje dječjeg vrtića u Vladislavcima, i e.2. Izgradnja sportsko-rekreacijskog centra Vladislavci.

**Članak 3.**

Općinsko vijeće Općine Vladislavci utvrđuje da SWOT analiza, iz koje slijede vizija i strateški ciljevi te prioriteti i mjere kao bitni dijelovi Strateškog razvojnog programa Općine Vladislavci za razdoblje od 2015. do 2020. godine, ostaje nepromijenjena i za razdoblje iz članka 1. ove Odluke na koje se važenje iste produljuje.

**Članak 4.**

Ova Odluka stupa na snagu prvog dana nakon objave u "Služenom glasniku".

KLASA: 350-03/16-04/01

URBROJ:2158/07-01-21-03

Vladislavci, 5. srpnja 2021.

PREDSJEDNIK

OPĆINSKOG VIJEĆA

Krunoslav Morović